รัฐมนตรีประจำสำนักนายกรัฐมนตรี เร่งรัดติดตามการแก้ไขปัญหากลุ่ม P-Move ตามนโยบาย 9 ด้าน
รัฐมนตรีประจำสำนักนายกรัฐมนตรี เร่งรัดติดตามการแก้ไขปัญหากลุ่ม P-Move ตามนโยบาย 9 ด้านนายเทวัญ ลิปตพัลลภ รัฐมนตรีประจำสำนักนายกรัฐมนตรี ประชุมคณะทำงานประสานงานเร่งรัดติดตามการแก้ไขปัญหาและขับเคลื่อนนโยบาย 9 ด้าน ประกอบด้วย ด้านสิทธิ เสรีภาพและประชาธิปไตย ด้านการกระจายอำนาจ ด้านกระบวนการยุติธรรม ด้านที่ดินแลพื้นที่เกษตรกรรม ด้านการจัดการทรัพยากรธรรมชาติและสิ่งแวดล้อม ด้านนโยบายในการแก้ไขปัญหาภัยพิบัติ ด้านนโยบายการคุ้มครองกลุ่มชาติพันธุ์และสิทธิความเป็นมนุษย์ ด้านสิทธิของคนไร้สถานะ และด้านนโยบายรัฐสวัสดิการ ซึ่งปัจจุบันปัญหาของกลุ่ม P-Move มีจำนวนกว่า 260 กรณีรัฐมนตรีประจำสำนักนายกรัฐมนตรี กล่าวว่า ได้เร่งรัดให้หน่วยงานที่เกี่ยวข้องที่รับผิดชอบประเด็นปัญหาต่างๆ ไปหาแนวทางการแก้ไขปัญหาร่วมกับกลุ่ม P-Move และดำเนินการโดยเร็วเพื่อบรรเทาความเดือดร้อนของประชาชนรัฐมนตรีประจำสำนักนายกรัฐมนตรี กล่าวด้วยว่า ประมาณวันที่ 13-14 กุมภาพันธ์นี้ จะมีการประชุมคณะกรรมการแก้ไขปัญหาของขบวนการประชาชนเพื่อสังคมที่เป็นธรรม โดยจะนำความคืบหน้าการแก้ไขปัญหาเสนอต่อที่ประชุมซึ่งมีนายวิษณุ เครืองาม รองนายกรัฐมนตรี เป็นประธาน